b'\n_START_ARTICLE_\nDeutsche Film-Aktiengesellschaft\n_START_PARAGRAPH_\nDeutsche Film-Aktiengesellschaft (DEFA) var det statslige filmselskab i DDR og havde som s\xc3\xa5dan monopol p\xc3\xa5 filmproduktion i landet. Selskabet havde hoveds\xc3\xa6de i Babelsberg i Potsdam._NEWLINE_DEFA blev dannet 17. maj 1946 og producerede den f\xc3\xb8rste film i Tyskland efter 2. verdenskrig, Morderne er iblandt os, der fik premiere i 1946 og som havde Hildegard Knef i en af hovedrollerne. Hovedtemaet i DEFAs film var i begyndelsen antifascisme og socialistisk realisme. Filmene handlede om arbejderklassen og viste k\xc3\xa6rligheden til DDR._NEWLINE_DEFA n\xc3\xa5ede at producere ca. 700 spillefilm, 750 animationsfilm, over 2.250 dokumentar- og kortfilm samt 8.000 tyske synkroniseringer af udenlandske film. Ved DDR-styrets fald etableredes en forening, DEFA-Stiftung, der overtog rettighederne til filmen. Siden har DEFA-filmene oplevet en ren\xc3\xa6ssance b\xc3\xa5de i Tyskland og i USA, hvor Museum of Modern Art i New York City i 2005 havde en to ugers festival dedikeret til DEFAs film.'